शिक्षा मंत्रालय
परीक्षा पर चर्चा-2021 के चौथे संस्करण के लिए पंजीकरण प्रक्रिया आज शुरू हुई- केंद्रीय शिक्षा मंत्री
इस साल आभासी प्रारूप में परीक्षा पर चर्चा आयोजित की जाएगी
इसमें देश और विदेश के करोड़ों छात्र, शिक्षक और अभिभावक भाग लेंगे
प्रतिभागियों को एक ऑनलाइन प्रतियोगिता के माध्यम से चुना जाएगा
माई गॉव पर छात्रों से सवाल मगांए जांएगे, मुख्य कार्यक्रम में चुने जाने वाले प्रश्नों को शामिल किया जाएगा
केंद्रीय शिक्षा मंत्री श्री रमेश पोखरियाल ‘निशंक’ ने आज अपने सोशल मीडिया प्लेटफॉर्म के जरिये प्रधानमंत्री द्वारा स्कूली छात्रों, शिक्षकों और अभिभावकों के साथ संवाद कार्यक्रम, परीक्षा पर चर्चा-2021 के चौथे संस्करण की शुरुआत की घोषणा की।
परीक्षा पर चर्चा एक बहुप्रतीक्षित वार्षिक कार्यक्रम है, जहां प्रधानमंत्री अपनी विशिष्ट शैली के जरिये लाइव कार्यक्रम में छात्रों को परीक्षा के तनाव से निपटने और संबंधित क्षेत्रों से संबंधित सवालों के जवाब देते हैं। श्री पोखरियाल ने बताया कि इस बार कार्यक्रम वर्चुअल आयोजित किया जाएगा। उन्होंने आगे कहा कि कक्षा 9 से 12 तक के स्कूली छात्रों से परीक्षा के तनाव से निपटने से संबंधित प्रश्न माईगॉव प्लेटफॉर्म के माध्यम से आमंत्रित किए जाएंगे और चयनित प्रश्नों को कार्यक्रम में शामिल किया जाएगा। उन्होंने यह भी बताया कि देशभर के स्कूली छात्रों, शिक्षकों और अभिभावकों का चयन एक ऑनलाइन रचनात्मक लेखन प्रतियोगिता के माध्यम से किया जाना है। इसके लिए विशेष रूप से माईगॉव पर प्लेटफॉर्म तैयार किया गया है। प्रतियोगिता में छात्रों, अभिभावकों और शिक्षकों के लिए अलग-अलग विषय निर्धारित किए गए हैं। आवेदक इस प्लेटफॉर्म पर अपना प्रश्न भी पूछ सकते हैं। चयनित प्रतिभागी अपने संबंधित राज्य और संघ राज्य क्षेत्र मुख्यालय से ऑनलाइन कार्यक्रम में भाग लेंगे और एक स्पेलशल पीपीसी किट  के साथ प्रस्तुत किया जाएगा। उन्होंने कहा कि ऑनलाइन रचनात्मक लेखन प्रतियोगिता के लिए पोर्टल 14 मार्च 2021 तक खुला रहेगा।
पोर्टल के लिंक का उपयोग करने के लिए यहां क्लिक करें: https: //innovateindia.mygov.in/ppc-2021/
माईगॉव पर रचनात्मक लेखन प्रतियोगिता के लिए विषय
छात्रों के लिए:
विषय 1: परीक्षाएं को त्योहारों की तरह मनाएं
गतिविधि: अपने पसंदीदा विषय के एक त्यौहार को दर्शाने वाला दृश्य बनाएं।
विषय 2: अतुल्य भारत, यात्रा और अन्वेषण
गतिविधि: कल्पना करें कि आपका दोस्त तीन दिनों के लिए आपके शहर में घूमने आ रहा है। निम्नलिखित में से प्रत्येक श्रेणी में आप उसके लिए क्या यादगार बना पाएंगे?
· देखने के लिए स्थान: 
· स्वादिष्ट व्यंजन: 
· यादगार पल: 
विषय 3: एक यात्रा समाप्त होती है, दूसरी की शुरुआत होती है
गतिविधि: अपने स्कूल के जीवन के सबसे यादगार अनुभवों का वर्णन करें जिसकी शब्द सीमा 1500 से अधिक न हो
विषय 4: आकांक्षाएं और उन्हें पूरा करना
गतिविधि: यदि संसाधनों या अवसरों की कोई कमी न हो, तो आप समाज के लिए क्या करेंगे और क्यों? 1500 शब्दों में अपना लेख लिखकर भेंजे।
विषय 5: आभारी रहें
गतिविधि: उन लोगों के लिए 'आभार कार्ड' लिखें, जिनके आप आभारी हैं, शब्द सीमा 500 से अधिक नहीं।
शिक्षकों के लिए
विषय: ऑनलाइन शिक्षा प्रणाली- लाभ और आगे इसे कैसे बेहतर बनाया जा सकता है।
गतिविधि: लगभग 1500 शब्दों में इस विषय पर एक निबंध लिखें
माता-पिता के लिए
विषय 1: आपके शब्द आपके बच्चे की दुनिया बनाते हैं - उन्हें प्रोत्साहित करें, जैसा कि आपने हमेशा किया है
गतिविधि: अपने बच्चों के साथ उनके भविष्य को ले कर अपने दृष्टिकोण को साझा करते हुए एक कहानी लिखें। इसका पहला वाक्य अपने बच्चे को लिखने दें। इसके बाद आगे आप लिखें। 
विषय 2: अपने बच्चे के दोस्त बनें - अवसाद दूर रखें
गतिविधि: अपने बच्चे के लिए पोस्टकार्ड लिखें और उसे बताएं कि वे क्यों विशेष हैं।